**Pielikums Nr.3**

**Mutiskās izsoles nolikumam**

**“Par zemesgabala bez adreses, Kaņieru ielas un Ķengaraga ielas krustojumā, Rīgā (kadastra apzīmējums 0100 072 0004 ), daļas ”A” nomas tiesību izsoles noteikumi”**

(dokuments sagatavojams uz veidlapas, norādot informāciju par dokumenta sastādītāju saskaņā ar Komerclikuma un Lietvedības noteikumu prasībām, kā arī ievērojot Lietvedības noteikumus dokumenta formai un saturam)

**PIETEIKUMS dalībai izsolē**

*Pretendents:*

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kontakttālruņa Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

elektroniskā pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

persona, kura ir tiesīga pārstāvēt

Pretendentu vai pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ar šī pieteikuma iesniegšanu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pretendenta nosaukums) piesaka savu dalību zemesgabala bez adreses, Kaņieru ielas un Ķengaraga ielas krustojumā, Rīgā (kadastra apzīmējums 0100 072 0004), daļas “A” nomas tiesību mutiskā izsolē.

***Apliecinām, ka:***

* + 1. mums ir skaidras un saprotamas mūsu tiesības un pienākumi, kas ir noteikti izsoles nolikumā un normatīvajos aktos;
		2. esam iepazinušies ar izsoles nolikuma, tai skaitā visu tā pielikumu, saturu, atzīstam to par pareizu, saprotamu un atbilstošu;
		3. mums ir skaidras un saprotamas nolikumā noteiktās prasības piedāvājuma sagatavošanai, līguma priekšmets, līguma noteikumi un iznomātāja izvirzītās prasības nomnieka darbībai, līdz ar ko atzīstam, ka iznomāšanas komisija ir nodrošinājusi mums iespēju bez neattaisnojama riska iesniegt savu piedāvājumu izsolei;
		4. uz pieteikuma iesniegšanas brīdi nav neizpildītu maksājumu saistību par Rīgas domes Īpašuma departamenta administrējamiem līgumiem, tai skaitā, neesam atzīstami par nelabticīgu nomnieku, ievērojot izsoles noteikumu 3.4. punktā noteikto, uz pieteikuma iesniegšanas brīdi neesam pasludināti par maksātnespējīgu, nav uzsākts likvidācijas process, nav apturēta saimnieciskā darbība, nav nekustamā īpašuma nodokļa parāds Rīgas domes Pašvaldības ieņēmumu pārvaldei, kā arī piekrītam, ka personas dati tiks izmantoti, lai pārliecinātos par sniegtās informācijas patiesīgumu;
		5. visas izsoles piedāvājumā sniegtās ziņas par Pretendentu un tā piedāvājumiem ir patiesas;
		6. neesam ieinteresēti citu Pretendentu šai izsolei iesniegtajos piedāvājumos;
		7. piekrītam, ja Pretendents pēc iznomātāja rīcībā esošās informācijas ir atzīstams par nelabticīgu nomnieku vai  ieinteresēto personu attiecībā pret parādā esošo personu Iznomātājam un tādējādi netiekot pielaists pie izsoles, iemaksātā drošības nauda netiek atmaksāta Pretendentam, jo tas ir sniedzis nepatiesas ziņas aizpildot un iesniedzot pieteikuma veidlapu;
		8. esmu informēts par manu personas datu apstrādi saskaņā ar šī pieteikuma veidlapai pievienoto informatīvo paziņojumu par personas datu apstrādi (skat. pielikumu).

Pielikumā: informatīvais paziņojums par personu datu apstrādi uz 2lp.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, atšifrējums) paraksts

**Informatīvais paziņojums par personas datu apstrādi**

Pārzinis personas datu apstrādei ir Rīgas pilsētas pašvaldība (Rīgas domes Īpašuma departaments), Riharda Vāgnera iela 5, Rīga, LV - 1050, tālrunis 67026138, fakss 67026342, e - pasts: [di@riga.lv](http://di@riga.lv).

Personas datu aizsardzības speciālists – Rīgas domes Datu aizsardzības un informācijas tehnoloģiju drošības centrs, adrese: Krišjāņa Valdemāra iela 5, Rīga, LV-1010; e-pasta adrese: dac@riga.lv

 Jūsu personas datu (vārda, uzvārda, personas koda, dzīvesvietas adreses, e-pasta adreses, tālruņa numura, informācijas par līgumattiecībām saistībā ar Rīgas domes Īpašuma departamenta administrējamiem līgumiem un no tiem izrietošajām saistībām, nodokļu nomaksas, tiesas nolēmumu, uz kuru pamata tiek izbeigts Rīgas domes Īpašuma departamenta administrējamais līgums par nekustamā īpašuma lietošanu) apstrādes mērķis – pieteikuma dalībai izsolē par nekustamā īpašuma nomas tiesību izsoli izskatīšanai un izlemšanai par pretendenta atbilstību nomas tiesību izsoles noteikumiem, un pretendenta iekļaušanai vai neiekļaušanai nomas tiesību izsoles dalībnieku sarakstā, kā arī nomas līguma noslēgšanai ar nomas tiesību ieguvēju –nosolītāju un nomas līguma administrēšanai. Tiesiskais pamats personas datu apstrādei ir pārzinim tiesību aktos noteikto pienākumu izpilde (Ministru Kabineta 19.06.2018. noteikumi Nr. 350 “Publiskas personas zemes nomas un apbūves tiesības noteikumi”, Ministru kabineta 20.02.2018. noteikumi Nr.97 “Publiskas personas mantas iznomāšanas noteikumi”). Papildus Jūsu sniegtajiem personas datiem var tikt izmantoti Jūsu personas dati no Nekustamā īpašuma valsts kadastra informācijas sistēmas, Valsts vienotās datorizētās zemesgrāmatas, Iedzīvotāju reģistra, uzņēmumu reģistra LURSOFT, Valsts ieņēmumu dienesta publiskojamo datu bāzes, Nekustamā īpašuma nodokļa administrēšanas programmas.

 Personas datu saņēmēji var būt pilnvarotās personas, aizbildņi, aizgādņi, tiesību pārņēmēji, Rīgas dome, Rīgas domes Centrālās administrācijas struktūrvienības, par nozari atbildīgās Rīgas domes komitejas un komisijas, Rīgas domes departamenti: Īpašuma departaments, Finanšu departaments, Izglītības, kultūras un sporta departaments, Mājokļu un vides departaments, Labklājības departaments, Pilsētas attīstības departaments, Satiksmes departaments, Rīgas pilsētas Būvvalde, Rīgas domes Pašvaldības ieņēmumu pārvalde, zemesgrāmatu nodaļas, Valsts zemes dienests, Rīgas pilsētai piederoša kapitālsabiedrība – atsavināmā nekustamā īpašumu valdītāja, Tieslietu ministrija, citas par nozari atbildīgās ministrijas, sertificēti nekustamā īpašuma vērtētāji, mērnieki, cita pašvaldība (kuras teritorijā atrodas iznomājamais Rīgas pilsētas pašvaldības nekustamais īpašums), VAS “Valsts nekustamie īpašumi”, Valsts kultūras pieminekļu aizsardzības inspekcija, tiesas, tiesu sistēmai piederīgas personas (notāri, prokurori, advokāti, tiesu izpildītāji). Personas dati tiks nodoti vienīgi normatīvajos aktos noteiktajos gadījumos, ja tas ir nepieciešams konkrētajam personas datu apstrādes mērķim vai arī Rīgas pilsētas pašvaldības likumīgo interešu aizsardzībai, vēršoties tiesā vai citās valsts institūcijās pret personu, kura tās aizskārusi.

Jūsu personas dati tiks glabāti saskaņā ar lietu nomenklatūru:

* pastāvīgi - Nekustamā īpašuma iznomāšanas komisijas sēžu protokoli, nekustamā īpašuma nomas līgumi;
* 10 gadi – zemes nomas līgumi ar termiņu mazāk kā 10 gadi.

Jums ir tiesības, iesniedzot pamatotu lūgumu, pieprasīt pārzinim piekļūt Jūsu kā datu subjekta apstrādātajiem personas datiem. Lūgt neprecīzos datus labot vai dzēst, gadījumos, ja personas dati tiek apstrādāti nelikumīgi, un citos normatīvajos aktos noteiktajos gadījumos lūgt Jūsu personas datu apstrādes ierobežošanu un iebilst pret apstrādi.

 Jums ir tiesības saistībā ar iespējamu Jūsu personas datu aizsardzības pārkāpumu vērsties ar sūdzību Datu valsts inspekcijā.

Iesnieguma iesniedzējs apņemas informēt citas personas, ja tādas minētas iesniegumā, par viņu datu apstrādi saistībā ar šī iesnieguma izskatīšanu.

Informatīvo paziņojumu par personas datu apstrādi saņēmu: \_\_\_\_\_\_\_\_\_/\_\_\_\_\_\_/\_\_\_\_\_\_\_\_

 Paraksts Datums Vārds, uzvārds